Държавен вестник, бр. 3, 2015 г., стр. 178

СТР.  178	
Д Ъ Р Ж А В Е Н  В Е С Т Н И К 	
БРОЙ  3
УКАЗАНИЯ
Формулярът се попълва от  строителните предприятия и е предназначен за отчитане само на приходите от строителна дейност, 
включваща извършеното жилищно, нежилищно и гражданско строителство. Посочват се данни за извършените от предприятието 
строителни работи за: изграждане на нови и извършване на подобрения и текущ ремонт на жилищни и нежилищни сгради; извършване 
на гражданско строителство, вкл. ново строителство и подобрения на строителни съоръжения и конструкции. 
Данните по отделните показатели  се попълват в съответствие с посочените определения за:
- Приходи от строителна дейност - стойността на постъпленията от строителни и монтажни работи, извършени през отчетния  период; 
- Ново строителство - изграждане на един съвсем нов обект, независимо дали мястото , на което ще бъде построен преди това е било 
заето или не;
- Подобрения - това са строителните работи, чрез които използването на съществуващите сгради  възстановяват потребителната си 
стойност или увеличават нормалната продължителност на използване. Подобренията на сградите включват разширения, обновления 
вътре или по конструкцията , външни подобрения на сградите и основни изменения;
- Текущ ремонт и поддържане – включва строителни дейности, извършени върху сградите, които не водят до удължаване срока за 
нормално ползване на инвентарните обекти, като боядисване,  подмяна на износени керемиди или покривни елементи и други.
Приходите от извършената строителна дейност на предприятията се посочва по видове сгради и строителни съоръжения в 
съответствие с Класификация на сградите и строителните съоръжения(КСС-2001), обн. ДВ. Бр.6 от 2001г. и  web страница на НСИ 
/www.nsi.bg /.
Сградното  строителство  включва строителство на покрити строителни обекти, които могат да се ползват самостоятелно с цел 
дълготрайна употреба и в зависимост от предназначението се разделят на:
-  жилищни сгради – сгради, при които поне половината от полезната площ е предназначена за жилищни цели – еднофамилни къщи, 
жилищни блокове и кооперации и сгради за колективи/общежития, пансиони/;
- нежилищни сгради – сгради, предназначени за различни дейности: административна, производствена, търговска, транспортна, 
здравеопазване, просветна, културна, селскостопанска, бази за почивка и краткосрочно пребиваване – хотели, мотели, почивни домове, 
хижи и др.
Строителството на съоръжения /гражданско строителство/ включва ново строителство и подобрения  на инженерно-строителни 
съоръжения, свързани със  строителство на:
-  транспортната инфраструктура – посочва се стойността на приходите от пътни съоръжения, свързани с транспортната инфраструктура 
(пътища - пътна и улична мрежа, магистрални и градски релсови пътища, самолетни писти, мостове и тунели); хидротехнически съоръжения 
(пристанища и водни пътища, язовири, хидромелиоративни съоръжения за напоителни и отводнителни системи). 
-   тръбопроводи, електропроводи и далекосъобщителни линии – посочва се стойността на магистрални тръбопроводи, електропроводи 
и далекосъобщителни линии (магистрални нефто- и газопроводи, магистрални водопроводи, магистрални далекосъобщителни линии, 
магистрални електропроводи); локални тръбопроводни и кабелни мрежи (локална газопроводна мрежа, локална водопроводна и 
топлофикационна мрежа, локална канализационна мрежа, локална електрическа и далекосъобщителна мрежа).
-  други - посочва се стойността на строителни съоръжения с производствено предназначение, електроцентрали, съоръжения за спорт и 
развлечения, спортни терени и други строителни съоръжения, некласифицирани другаде.